**JGL 3/22**

**JUNTA DE GOVERN LOCAL**

Em plau convocar-vos a la sessió ordinària que la Junta de Govern Local d’aquest Ajuntament durà a terme el proper **divendres 28 de gener a les 13.30 hores**, a fi i efecte de tractar els assumptes inclosos en l’Ordre del dia que seguidament s’indica.

Atesa la concurrència d’una situació excepcional de greu risc col·lectiu derivada de l’emergència sanitària provocada per la pandèmia de la COVID-19, la sessió d’aquest òrgan col·legiat es realitzarà de forma telemàtica, de conformitat amb el que s’estableix a l’article 46.3 de la Llei 7/1985, de 2 d’abril reguladora de les Bases del règim local.

**ORDRE DEL DIA**

1. Aprovació, si escau, de l’acta número 2/22 corresponent a la sessió ordinària de data 21 de gener de 2022.

**TERRITORI I SOSTENIBILITAT**

1. Proposta d’aprovació de la concessió de llicència a RENTVIA, SA per a l’enderroc d’una habitatge unifamiliar aïllat ubicat a la finca del carrer Jordi de Déu, número 38-44 (2021/9674/2416).
2. Proposta d’aprovació de la concessió de llicència a Vía Célere Desarrollos Immobiliarios SA, per a la construcció de dos edificis plurifamiliars aïllats per a habitatges i aparcaments (2019/13119/2416).
3. Proposta d’aprovació de la devolució de la fiança corresponent a les obres del projecte de reforma del sistema de climatització de l’Edifici Molí (2017/32/1384).
4. Proposta d’aprovació de la devolució de la garantia definitiva del contracte d’obres del carrer Serra del Montsec (2017/10/1384).
5. Proposta d’aprovació de l’ampliació del termini d’execució del contracte d’obres d’enderroc dels bucs musicals i adequació de la base i substitució de la gespa del Camp de futbol de Salt del Pi (2020/9282/1384).
6. Proposta d’aprovació de la llicència de parcel·lació al carrer Baronessa de Maldà, número 17 (2021/8881/2433).
7. Proposta de personació com a demandats en el recurs contenciós administratiu ordinari número 567/2021-B, referent a l’expropiació del carrer Riba, número 28-32 (1366/2020/673).
8. Proposta d’aprovació del contracte menor del servei de redacció del projecte per a la implantació del centre de ciclologística al Mercat de Can Vidalet (2022/186/1411.)
9. Proposta d’aprovació de la pròrroga del servei de conservació, manteniment i neteja del Cementiri municipal (2018/26/1408).

**SERVEIS GENERALS I GOVERN OBERT**

1. Proposta que consisteix en donar compte de decrets d’Alcaldia d’aprovació de relacions de despeses i reconeixement d’obligacions (2022/1656/899).
2. Proposta d’aprovació de la pròrroga del servei de prevenció de riscos laborals i vigilància i avaluació de la salut (2019/7708/1408).
3. Proposta d’aprovació del conveni Singular de col·laboració amb empreses per a la realització de pràctiques (2020/11989/2646).
4. Proposta d’aprovació de l’excedència d’un treballador de la plantilla laboral.
5. Proposta d’aprovació del servei d’instal·lació de protecció del paviment a la pista poliesportiva Les Moreres amb motiu de proves de processos selectius (2022/281/1411).

**DRETS SOCIALS**

1. Proposta d’aprovació d’ajuts econòmics puntuals, dins del Servei de Drets Socials, en concepte d’emergències socials (2022/715/2883).

**DRETS CIVILS I CIUTADANIA**

1. Proposta d’aprovació del conveni de cessió d’ús de l’equipament 1-1 de l’Espai El Remolí a l’entitat Els Immortals fins a 31/12/2022 (2022/1374/566).

Precs i preguntes.

Esplugues de Llobregat, 26 de gener de 2022

L’alcaldessa

Pilar Díaz Romero